Alemannische Woche

Di **Alemannisch Wuche** isch e Veraastaltig, wu syter anne 1996 all Johr im Spotjohr z Oberried stattfindet, zmaischt in dr erschte Oktoberwuche. 

## Veraastaltige
D Idee zue dr Alemannische Wuche het dr domolig Oberrieder Burgermaischter Franz-Josef Winterhalter ghaa, wu syter anne 2007 Bresidänt vu dr Muettersproch-Gsellschaft isch. Im Lauf vu däne zee Däg git s verschideni Veraastaltige un Aaläss rund um di regionali Kultur, dr alemannisch Dialäkt, draditionäll Bruuchtum, Musik, Chunscht, Literatur, regional Ässe. Organisiert wird di Alemannisch Wuche vu dr Oberrieder Verain un dr Buure vu dr Waidgnosseschaft Erlebach.

D Wuche fangt fascht all Johr mit eme Konzärt vum Oberrieder Mannegsangverain aa, s git e Mundarttheater, e Kulinarische Oobe, e Buuremäärt un e Chunschthandwärchermäärt. Zäme mit dr Muettersproch-Gsellschaft het s au scho Mundartwettbewärb gee, au Chorwettbewärb sin scho duregfiert wore.

Hegschtpunkt all Johr isch dr Viiabdriib vu dr Waidgnosseschaft. Dr Viiabdriib as Volksfescht isch e Dradizion us dr Alpe, im Schwarzwald het mer des friejer nit eso gfyyrt. Mittlerwyli wird d „Alpabfahrt“ aber in mänke Ortschafte au im Schwarzwald as Fescht gfyyrt, ufchuu isch des wohl in dr 1990er Johr. Di rund 120 Chie vu dr Waidgnosseschaft wäre wie in dr Alpe mit Blueme gschmickt un d Lyt laufe mit dr Chuehäärd vu dr Erlebacher Waid aabe in s Dorf.

## Termin syt 1996
* 2022: 25. Alemannischi Wuche: 1. bis 8. Oktober
* *2020 un 2021 isch di Alemannisch Wuche uusgfalle wäg dr Covid 19-Pandemi.*
* 2019: 24. Alemannischi Wuche: 27. Septämber bis 6. Oktober
* 2018: 23. Alemannischi Wuche: 28. Septämber bis 7. Oktober
* 2017: 22. Alemannischi Wuche: 29. Septämber bis 8. Oktober
* 2016: 21. Alemannischi Wuche: 30. Septämber bis 9. Oktober
* 2015: 20. Alemannischi Wuche: 25. Septämber bis 4. Oktober
* 2014: 19. Alemannischi Wuche: 26. Septämber bis 5. Oktober
* 2013: 18. Alemannischi Wuche: 27. Septämber bis 6. Oktober
* 2012: 17. Alemannischi Wuche: 28. Septämber bis 7. Oktober
* 2012: 16. Alemannischi Wuche: 30. Septämber bis 9. Oktober
* 2010: 15. Alemannischi Wuche: 1. bis 10. Oktober
* 2009: 14. Alemannischi Wuche: 25. Septämber bis 4. Oktober
* 2008: 13. Alemannischi Wuche: 26. Septämber bis 5. Oktober
* 2007: 12. Alemannischi Wuche: 28. Septämber bis 7. Oktober
* 2006: 11. Alemannischi Wuche: 29. Septämber bis 8. Oktober
* 2005: 10. Alemannischi Wuche: 30. Septämber bis 16. Oktober
* 2004: 9. Alemannischi Wuche: 1. bis 10. Oktober
* 2003: 8. Alemannischi Wuche: 26. Septämber bis 5. Oktober
* 2002: 7. Alemannischi Wuche: 27. Septämber bis 6. Oktober
* 2001: 6. Alemannischi Wuche: 28. Septämber bis 7. Oktober
* 2000: 5. Alemannischi Wuche: 29. Septämber bis 8. Oktober
* 1999: 4. Alemannischi Wuche: 1. bis 10. Oktober
* 1998: 3. Alemannischi Wuche: 2. bis 10. Oktober
* 1997: 2. Alemannischi Wuche: 27. Septämber bis 6. Oktober
* 1996: 1. Alemannischi Wuche

## Brogramm 2008
As Byschpel fir s Brogramm vu dr Alemannische Wuche git s do ne vollständigi Ufzellig vu allne Veraastaltige us em Johr 2008:

* Frytig, 26.09., 19.00 Uhr: Ereffnigskonzärt vum Mannegsangverain „Schwarzwald“ Oberried e.&nbsp;V. im Oberrieder Chloschter: „LIEDriges“, „MUND- und UnARTiges“ mit em Liedermacher, Gitarrischt un Mundart-Chlaichinschtler Gero Herr vu Fryburg.
* Samschtig, 27.09., ab 8.00 Uhr: Chlätterkurs am Gfällfelse z Oberried (Kletter- & Skischule Black Forest Magic Fryburg)
* Samschtig, 27.9., 10.00 Uhr: Schauinsland-Wanderwäg-Ereffnig an dr Bärgstation (Wandergruppe Fryburg-Kappel)
* Sunntig, 28.09., 10.30 Uhr: Feschtgottesdienscht in dr Wallfahrtschilche
* Sunntig, 28.09., ab 10.00 Uhr: Tandem-Flig vum Obere Winterbärg uus mit dr Fryburger Drache-Glaitschirmschuel skytec 
* Mentig, 29.09., 15.00 Uhr: Wunschchoche fir Chinder (8 bis 12 Johr) mit dr Oberrieder Chochprofi in dr Chuchi vum Hirsche.
* Mentig, 29.09., 19:30 Uhr: «Die Bedeutung von örtlichen Familiennamen», Vordrag von Prof. Konrad Kunze im Oberrieder Chloschter
* Zytschig, 30.09., 14.00 Uhr bis 17.00 Uhr: Traditionäll Schmuckbinde fir dr Viiabdriib in dr Goldberghalle
* Zytschig, 30.09.,  20.00 Uhr: Filmvorfierig: „Die Geschichte Oberrieds“ im Oberrieder Chloschter
* Zytschig, 30.09., 19.30 Uhr: Alemannischi Wyybroob mit em IHK-briefte Axel Maier un dr Sommelière Natalie Lumpp im alte Adler-Gwelb-Wyychäller
* Mittwuche, 01.10., 19.00 Uhr: „Badisch, Lecker, Fein.“ Choche mit dr „zwee Landmanne“ vum «Schütze» un em «Hirsche», zäme mit dr Landfraue
* Dunschtig, 02.10. un Frytig, 03.10., je 19.00 Uhr: Schyyrefescht uf dr Halde, Jazz un Mundart: „De Hämme“
* Dunschtig, 02.10., 19.00 Uhr: „Alemannisch hoch 10“ im Oberrieder Chloschter. Jubiläum vu dr Gruppe Dreisamtal vu dr Muettersproch-Gsellschaft, mit dr Ulrike Ebert vu Mille, dr Carola Horstmann vu Dänzlinge, Pflaum & Sesterhenn., em Lothar Fleck vu Hüstett un em Wolfgang Miessmer vu Seelbach
* Dunschtig, 02.10., 19.00 Uhr: Hitteoobe uf dr Stollebacher Hitte
* Frytig, 03.10., 10.00 Uhr: Mihlebrunch uf em Altevogtshof: „...genießen, verwöhnen, erleben, wohlfühlen...“ bi me z Morge un eme z Midaag uf em Buurehof
* Frytig, 03.10., 10.00 Uhr: Mountainbiketour mit em Kurt Lorenz un em Wolfgang Rose dur d Däler un Hechine rund um Oberried
* Frytig, 03.10., 16.00 Uhr – 17.30 Uhr: Gnäggis-Rockstund im Feschtzält. AlemanneRock für Gnäggis mit dr Rockgruppe LUDDI
* Frytig, 03.10., 18.00 Uhr: Mundartwettbewärb „Jungi Mundart-Schlaui Köpf“ Bryysverleihig im Chloschter. Mundartwettbewärb fir Noowuchsdichter im Alter vu 8 bis 18 vu dr Gmai Oberried, dr Muettersproch-Gsellschaft un SWR4.
* Frytig, 03.10., 20 Uhr: Alemannischs Rock-Konzert mit Luddi und Goschehobel. Vorgruppe: Martin Lutz & Karl David. 
* Frytig, 03.10., 20.00 Uhr: Bryys-Cego im Schwarzwaldgaschthof «Zum Goldenen Adler»
* Samschtig, 04.10., ab 11.00 Uhr: Viiabdriib vu dr Erlebacher Waidgnosseschaft. Im Feschtzält wird gwiirtet un s git Musik. Oberrieder Määrtdag: Buurmäärt un Chunschthandwärcherschau
* Sunntig, 05.10., ab 9.00 Uhr: e „ Znini“ mit em zMorge-Buffet, Pension Schweizer z Hofsgrund
* Sunntig, 05.10., 10.00 Uhr: „E rechti Wanderung“, gfierti Wanderig mit em Willi Maier vu Oberried uf dr Zaschtler ufe iber dr Jockelihyysliwäg, d Wyylersbacherhitte zum Holzeck, derno iber dr Sonneckweg am Webersimonshyysli zum Häxehyysli, iber dr Oschterbach zum Steiertbartlehof un wider retuur uf Oberried

## Weblink
* Websyte vu dr Alemannische Wuche

## Fueßnote